Document ID: /roh_data/filtered/Billingualer_Corpus_interleaved-de-rm.jsonl.gz/548

This is a text translated from German to Rumantsch Grischun.
Bergeller Wolf wird zum Abschuss freigegeben

Nachdem der Bergeller Wolf seit dem vergangenen Frühjahr 50 Schafe gerissen hat, hat die Bündner Regierung beschlossen, den Abschuss des Wolfes zu bewilligen.

Das Konzept Wolf Schweiz des dafür verantwortlichen Bundesamtes für Umwelt, Wald und Landschaft (BUWAL) hat für den Fall, dass einwandernde Wölfe untragbare Schäden an Kleinvieh verursachen, deren Abschuss vorgesehen. Die Kantone sind zuständig für die Erteilung der Abschussbewilligung und deren Umsetzung. Diese kann aber nur dann erteilt werden, wenn die im BUWAL- Konzept genannten Rahmenbedingungen erfüllt werden. Im Bezug auf die Schäden an Kleinvieh hat das BUWAL klare Vorgaben erlassen. Sofern ein Wolf während der Sömmerungszeit auf Alpweiden mehr als 50 Nutztiere tötet, können die zuständigen Kantone dessen Abschuss bewilligen.

Im Bergell hat der Wolf seit dem vergangenen April bei 14 Angriffen nachweislich 50 Schafe und Lämmer gerissen. Dazu kommen mehrere verletzte Schafe. Weitere Tiere werden noch immer vermisst. Gerissene Tiere werden vom Bund bzw. Kanton entschädigt. Es sind aber nicht nur die Tierverluste, die die Bergeller Bauern zu beklagen haben. Vielmehr machen ihnen die notwendig gewordene intensive Überwachung der Schafe und die latent vorhandene Unsicherheit für ihre Tiere zu schaffen. Dabei werden sie von Spezialisten der vom Bund beauftragten Forschungsgruppe für das Management der Grossraubtiere (KORA) mit Rat und Tat unterstützt. Mit Elektrozäunen und einer intensiven Behirtung der Schafherden wurde versucht, dem Wolf den Zugang zu den Schafherden zu erschweren. Trotz der zumutbarerweise ergriffenen Schutzmassnahmen ist es dem Wolf immer wieder gelungen in Schafherden einzudringen und Tiere zu reissen.

Die Bündner Regierung hat aufgrund der vorliegenden Tatsachen, in Absprache mit dem BUWAL und unter Berücksichtigung Wolfskonzeptes beschlossen, eine Abschussbewilligung für den Bergeller Wolf zu erteilen. Nur so kann künftig ein Klima des Dialogs und des Vertrauens und damit der Zusammenarbeit aufrecht erhalten werden. Mit der Ausführung der Aktion wurde das Jagd und Fischereiinspektorat betraut.

Gremium: Bau-, Verkehrs- und Forstdepartement Graubünden

Quelle: dt Jagd- und Fischereiinspektorat

Data: 21.08.2001

Luf bregagliot vegn dà liber per schluppettar

Suenter ch'il luf bergiagliot ha stgarpà dapi la primavaira passada 50 nursas, ha la regenza grischuna concludì da permetter da laschar schluppettar il luf.

L'uffizi federal d'ambient, guaud e cuntrada (UFAGC) ch'è responsabel per il concept "luf svizzer" ha previs da permetter da laschar schluppettar ils lufs immigrants en cas ch'els chaschunan donns insupportabels vi dal muvel manidel. Ils chantuns èn responsabels per dar la permissiun da schluppettar e per la realisar. Questa po dentant mo vegnir dada sche las cundiziuns da basa numnadas en il concept da l'UFAGC vegnan ademplidas. Areguard ils donns vi dal muvel manidel ha l'UFAGC relaschà directivas cleras. Sch'in luf mazza durant il temp da l'alpegiada dapli che 50 animals da niz sin pastgiras d'alp pon ils chantuns responsabels permetter da laschar schluppettar quel.

Dapi l'avrigl passà ha il luf da la Bregaglia attatgà 14 giadas ed ha cumprovadamain stgarpà 50 nursas e tschuts. Vitiers vegnan anc pliras nursas blessadas. Ulteriurs animals n'èn anc adina betg chattads. Animals stgarpads vegnan indemnisads da la confederaziun resp. dal chantun. I n'èn dentant betg mo ils donns d'animals ch'ils purs bergiagliots han da deplorar. Plitost fan els quitads pervia da la surveglianza intensiva da las nursas ch'è daventada necessaria e pervia da l'intschertezza per lur animals ch'è latentamain avant maun. Latiers vegnan els sustegnids cun pled e fatg da spezialists da la gruppa da perscrutaziun per il management dals animals gronds da rapina (KORA) ch'è incumbensada da la confederaziun. Cun saivs electricas e cun ina pastriglia intensiva da las muntaneras da nursas han ins empruvà d'engrevgiar al luf da s'approximar a las muntaneras da nursas. Malgrà las mesiras da protecziun raschunaivlas ch'ins ha prendì èsi adina puspè reussì al luf d'entrar en muntaneras da nursas e da stgarpar animals.

Sin fundament dals fatgs existents ha la regenza grischuna concludì da dar ina permissiun da schluppettar il luf bergiagliot, en cunvegnientscha cun l'UFAGC e resguardond il concept dal luf. Mo uschè po vegnir mantegnì en l'avegnir in clima da dialog e da confidenza e cun quai in clima da collavuraziun. L'inspecturat da chatscha e pestga dal chantun Grischun è vegnì incumbensà da realisar l'acziun.

Gremi: Departament da construcziun, traffic e selvicultura dal Grischun

Funtauna: rg Inspecturat da chatscha e pestga

Data: 21.08.2001